การยาสูบยังทรุด งดซื้อใบจากผู้ปลูก
การยาสูบเตรียมประกาศงดรับซื้อใบยาจากเกษตรกรในฤดูกาลนี้ เหตุยอดขายหด
9 มิ.ย. 2561

การยาสูบเตรียมประกาศงดรับซื้อใบยาจากเกษตรกรในฤดูกาลนี้ เหตุยอดขายหด
น.ส.ดาวน้อย สุทธินิภาพันธ์ ผู้ว่าการการยาสูบแห่งประเทศไทย (ยสท.) เปิดเผยว่า การยาสูบเตรียมประกาศแจ้งเกษตรกรที่ปลูกใบยาเรื่องที่ไม่สามารถรับซื้อใบยาจากเกษตรกรได้ ซึ่งถ้าเป็น กระบวนการปกติจะต้องเริ่มจ่ายโควตาให้เกษตรกรในเดือน ก.ค.นี้ เพื่อให้เกษตรกรไปปลูกและนำผลผลิตที่ได้มาขายให้การยาสูบในช่วงเดือน พ.ย.ปีนี้
เนื่องจากขณะนี้การยาสูบมีสต๊อกใบยาไว้ใช้จำนวนมาก เนื่องจากยอดขายลดลงหลังมีการแก้ พ.ร.บ.ภาษีสรรพสามิต ทำให้ส่วนแบ่งการตลาดจากที่เคยอยู่ที่ 80% เหลือแค่ 59% ส่งผลให้กำลังการผลิตลดลง เช่น ใบยาเวอร์ยิเนีย เหลือในสต๊อก 17 เดือน ใบยาเบอร์เวียร์ เหลือในสต๊อก 86 ใบยาเตอร์กีส เหลือในสต๊อก 97 เดือน  จึงไม่สามารถซื้อใบยาในฤดูกาลนี้ และต้องทำการตรวจสอบใบยาที่มีอยู่ด้วยว่าเสื่อมสภาพหรือไม่อย่างไรด้วย
ทั้งนี้ ถ้าจะซื้อต้องใบยาจากเกษตรกรในฤดูกาลนี้ การยาสูบต้องเตรียมเงินอีกราว 2,000 ล้านบาท จึงเห็นว่ายังไม่สมควร เพราะยังมีของเก่าค้างสต๊อกอยู่ อาจถูกสำนักงานตรวจเงินแผ่นดิน หรือ สตง.ตรวจสอบได้
ภาพประกอบข่าว